b"\n_START_ARTICLE_\nOswestry\n_START_SECTION_\nHistorie\n_START_PARAGRAPH_\nDen eldste bebyggelsen er ved den rundt 3000 \xc3\xa5r gamle bosetningen Gamle Oswestry, der det finnes rester av en stor bygdeborg fra jernalderen. Arkeologiske unders\xc3\xb8kelser har vist at det var bebodd fra omkring 550 f.Kr. I 642 e.Kr. sto slaget ved Maserfield rett ved stedet hvor byen ligger. I slaget seiret Penda av Mercia over Oswald av Northumbria. Sistnevnte ble drept, og liket ble hengt fra et tre, \xc2\xabOswald's Tree\xc2\xbb, som ble forvansket til Oswestry. Oswalds kilde skal ha sprunget fram der en av kongens armer ble sluppet av en ravn. Offas dike g\xc3\xa5r rett vest for byen._NEWLINE_I Domesday Book fra 1086 er det omtalt en festning som tilh\xc3\xb8rte Rainald, sheriff av Shropshire. Normannerne bygde en ny festning p\xc3\xa5 1100-tallet; dette ble fullstendig rasert etter den engelske borgerkrigen. I middelalderen skiftet engelskmennene og waliserne stadig p\xc3\xa5 \xc3\xa5 ha kontroll over Oswestry._NEWLINE_Etter borgerkrigen foregikk det fortsatt kamper om grensen ved byen, og det ble derfor bygget en bymur for \xc3\xa5 beskytte borgerne. Denne ble revet p\xc3\xa5 1700-tallet, slik at bare en s\xc3\xb8yle fra en av byportene er tilbake._NEWLINE_Den lokale fotballklubben, The New Saints FC, er et av de f\xc3\xa5 engelske lagene som spiller i den walisiske ligaen."